Publication: Magyar Közlöny
Issue: MK-2000-84 (Year: 2000, Number: 84)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 487

1. Írásbeli vizsga Az írásbeli vizsgarészen a szakképesítésért felelős miniszter által kiadott írásbeli tétel(ek) alapján az ismeretkör egészét átfogó összetett feladatot kell megoldani. Gépírás Részfeladatai: A) Tízperces másolás 10 perc alatt legalább 1700 leütés terjedelmű szöveg másolása nyomtatott szövegről, sortartással. 10 perc alatt legalább 1500 leütés terjedelmű szöveg másolása nyomtatott angol, illetve német nyelvű szövegről, sortartással.* B) Hivatalos levél készítése Folyamatosan írt szövegből kb. 1000 leütés terjedelmű levél készítése a gépelt levél adott időszakban érvényes formai szokásai alapján. Javítószerkezetes írógépen, valamint számítógépen a jelölt a hibáit gépi úton kijavíthatja. Ezenkívül semmiféle javítóeszközt nem lehet használni. (Lábjegyzet készítése sem engedhető meg.) * Kéttannyelvű képzést záró vizsga. 2000/84. szám A hibahatár mindkét részfeladat értékelésénél: — javítószerkezet nélküli gépen a leütésszámhoz viszonyított 6 ezrelék, — javítószerkezetes gépen, illetve számítógépen a leütésszámhoz viszonyított 4 ezrelék. Bármelyik részfeladat elégtelen teljesítése esetén a tantárgy minősítése elégtelen. A vizsga időtartama: — Másolás: 10 perc. — Hivatalos levél: 30 perc.

Source: https://magyarkozlony.hu/hivatalos-lapok/50c931f7f01c292207684313ae9cd71acfdbc0fa/dokumentumok/52a06ada17acaaef79e9e7387e341561f1b64230/letoltes